Bosvaderlandswilg - Wikipedia
(Aangestuur vanaf Combretum kraussii)
C. kraussii winterloof
Die Bosvaderlandswilg (Combretum kraussii) is 'n middelgroot tot groot boom van oostelike Suid-Afrika, Swaziland en suidelike Mosambiek, wat binne of in die omgewing van woude aangetref word. Die spesienaam roep Dr. F. Krauss in herinnering wat van 1838 tot 1840 'n versameltoer na Suid-Afrika onderneem het.
Die bome is half-bladwisselend, aangesien lenteblare die ou loof net deels vervang. Hierdie woudbome word in die laatlente opvallend, wanneer hul vars blare verkleur na 'n bleek, byna wit kleur, voor dit teen midsomer na groen terugverkleur. In die winter word die lower deels rooi of pers, wat net voor die blomtyd gewissel word. Die vars trosse viervlerkige vrugte is aanvanklik 'n kleurryke rooi tot geelrooi kleur, voor dit verdroog na midbruin.
Die spesie is naverwant aan Combretum nelsonii wat in meer rotsagtige habitat voorkom, en toon 'n ooreenkoms met Combretum woodii, 'n plant met groter blare en soortgelyke verspreiding, alhoewel in bosveld.
verdroogde vrugte, winter
↑ 1,0 1,1 Le Roux, Lou-Nita. "Combretum kraussii" (in Engels). Geargiveer vanaf die oorspronklike op 24 Desember 2016. Besoek op 14 Oktober 2011.
↑ 2,0 2,1 2,2 Verwysingfout: Invalid <ref> tag; no text was provided for refs named Van_Wyk
↑ 3,0 3,1 Palgrave, K.C. (1984). Trees of Southern Africa. Kaapstad: Struik. p. 670. ISBN 0-86977-081-0.
↑ 4,0 4,1 Pooley, Elsa (1997). The Complete Field Guide to Trees of Natal, Zululand & Transkei. Durban: Natal Flora Publications Trust. p. 358. ISBN 0-620-17697-0.
Wikimedia Commons bevat media in verband met Bosvaderlandswilg.
Ontsluit van "https://af.wikipedia.org/w/index.php?title=Bosvaderlandswilg&oldid=2167525"
Die bladsy is laas op 21 April 2020 om 15:54 bygewerk.